Prosty swětlik

Prosty swětlik (Euphrasia stricta) je rostlina ze swójby hubinkowych rostlinow (Orobanchaceae).

W někotrych žórłach so swójbje trudownikowych rostlinow (Scrophulariaceae) zarjaduje. 

 Wopis 
Prosty swětlik je jednolětna rostlina, kotraž docpěwa wysokosć wot 5 hač do 30 cm.

Stołpiki su sylnje rozhałuzowane a často čerwjene přeběžane a krótko kosmate.

 Łopjena 
Łopjena su nahe a na hornim boku tróšku błyšćace. Kóždy bok njese 3-7 do kochtow skónčacych zubkow.

 Kćenja 
Kćěje wot julija hač do septembra. Kćenja su jasnje čerwjenowioletne abo rědko běłe, steja w hornich łopjenowych rozporach a docpěwaja dołhosć wot 7 hač do 10 mm. Płona delnja hubka njesu žołty blečk a wioletne žiłki. 

 Stejnišćo 
Rosće na suchich trawnikach, połsuchich trawnikach, zemskich natorhach, pućowych a nadróžnych skłoninach. Preferuje wapnite abo małowapnite, často pěskowe hlinjane pódy.

 Rozšěrjenje 

 Wužiwanje 

 Podobna družina 
 Wšědny swětlik (Euphrasia officinalis, Euphrasia rostkoviana) ma skerje běłe kćenja. Jeho łopjenowe zubki njejsu kochtojte.

 Nóžki 

 Žórła  
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 98 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Trudownikowe rostliny